cy cy en cy es lb eo fr cy en cy cy cy cy cy cy cy en cy cy cy es cy cy cy cy cy it cy cy en cy it cy cy cy cy en cy cy cy en cy cy su de cy en cy hu br cy cy es da cy cy en de en cy
Newyddion o’r Nant - Mehefin 2017 - Nant Gwrtheyrn
Bu i dair ysgol wneud y mwyaf o’r tywydd braf a dod draw am drip i’r Nant yn ystod yr wythnosau yn arwain tuag at doriad Sulgwyn eleni. Bu Ysgolion Abersoch, Y Faenol a Llanbedrog yn clywed hanes Rhys a Meinir a chael cyfle i weld ble oedd Tŷ Hen a Thŷ Uchaf sef cartrefi’r ddau gariad. Yna, cafwyd helfa drysor o amgylch y pentref cyn gwneud ychydig o grefftau ar ôl cinio. Gobeithio eich bod i gyd wedi mwynhau eich ymweliad â’r Nant!
Mae amryw o wahanol grwpiau yn ymweld â’r Nant yn ystod y flwyddyn. Un o’r grwpiau hyn yw cwmni teithiau Backroads, sef cwmni teithiau tywys ar gyfer grwpiau bychan. Mae Backroads wedi bod yn ymweld â’r Nant ers rhai blynyddoedd, bellach, ac rwyf yn falch o ddweud eu bod yn dychwelyd yn wythnosol unwaith eto eleni. Americanwyr neu bobl o Awstralia neu Seland Newydd yw’r bobl sydd yn ymweld fel arfer ac maent wrth eu boddau yn dysgu ychydig o’r iaith Gymraeg a chlywed hanes cyfoethog y Nant.
Mae hen edrych ymlaen at groesawu Mared Llywelyn Williams i’r Nant i gynnal cwrs arbennig Y Ffilm Gymraeg ddiwedd Mehefin. Bydd Mared yn canolbwyntio ar rai o ffilmiau mwyaf poblogaidd yr iaith Gymraeg ac yn mynd â’r dysgwyr am drip arbennig i’r Ysgwrn, cartref Hedd Wyn. Cyrsiau arbennig eraill gan yr adran addysg eleni fydd y cwrs Chwedlau a chwrs gan y ddawnswraig – Eddie Ladd. Bydd y cwrs chwedlau yn cael ei arwain gan Mair Tomos Ifans ac mae’n argoeli i fod yn gwrs hwyliog yn llawn straeon difyr. Ond, os mai dawnsio sydd yn mynd a’ch bryd – mae cwrs arbennig Eddie Ladd yn berffaith ar gyfer rhywun sydd eisiau arbrofi gyda geirfa gyfoethog yr iaith Gymraeg a’r ddawns greadigol. Mae’r cwrs yn agored i bawb, felly, cysylltwch am fwy o wybodaeth.
Rydym yn falch iawn o groesawu Brian Pritchard atom i’r Nant. Mae Brian yn ymuno a’r tîm yn ei swydd fel rheolwr arlwyo yng Nghaffi Meinir. Dewch draw i flasu ein bwydlen newydd yn y caffi ble mae modd archebu brecwast o 9:30yb ymlaen a chinio o 12 y prynhawn. Cofiwch am Sul y Tadau ar ddydd Sul 18fed o Fehefin. Bydd cinio Sul arbennig ar gael yma yn y Nant gyda photel o gwrw Llŷn yn anrheg i bob tad. Cysylltwch â’r caffi i archebu bwrdd: 01758 750 442
1 image saved under June – Photos: News
Mae’r adran Addysg yn parhau i gynnal nosweithiau adloniant ar gyfer y dysgwyr a chofiwch bod croeso cynnes i bawb ymuno yn y nosweithiau hyn. Cysylltwch am ragor o wybodaeth neu cadwch lygaid allan ar ein tudalen Facebook.
Cefnogi dysgwyr i fwynhau cynhyrchiad newydd Cymraeg o Macbeth
Newyddion o’r Nant – Gorffennaf 2017
Rydym yn recriwtio: Cogydd
Cynnig rhywbeth i bawb
Cynorthwyydd gweinyddol Cymraeg Gwaith rhan amser
Cwrs Uwch 2 ‘Rho awch ar dy Gymraeg!’ efo Ifor ap Glyn
Mawrth 30 @ 9:00 am - Ebrill 3 @ 5:00 pm
Arholiad Sylfaen – Cwrs adolygu amdani!
Ebrill 24 - Ebrill 26
© 2019, Nant. Cedwir pob hawl.
Cwmni Cyfyngedig yn ôl gwarant
Wedi'i gofrestru yng Nghymru a Lloegr
Polisi preifatrwydd | OES
Nant Gwrtheyrn, Llithfaen, Pwllheli, Gwynedd, Cymru, Y Deyrnas Unedig. LL53 6NL
Rhowch eich manylion isod i dderbyn ein cylchlythyr a'r diweddaraf gan Nant Gwrtheyrn.
Gadewch i ni wybod sut yr hoffech glywed gennym
E-Bost Post uniongyrchol Hysbysebu ar-lein addasiedig
Drwy glicio isod i danysgrifio, rydych yn cytuno y gallwn brosesu eich gwybodaeth yn unol â'n polisi preifatrwydd.
Rydym yn defnyddio cwcis i'n galluogi i ddeall yn well sut y defnyddir ein safle. Drwy barhau i ddefnyddio'r wefan hon, rydych chi'n rhoi caniatâd i'r polisi hwn. Cliciwch yma i ddysgu mwyIawn, diolch